CELEX: 32016R2033
Language: sl
Date: 2016-11-17 00:00:00
Title: Izvedbena uredba Komisije (EU) 2016/2033 z dne 17. novembra 2016 o uvrstitvi določenega blaga v kombinirano nomenklaturo

22.11.2016   
            
            
               SL
            
            
               Uradni list Evropske unije
            
            
               L 314/1
            
         IZVEDBENA UREDBA KOMISIJE (EU) 2016/2033
   z dne 17. novembra 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. novembra 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Bleščice v obliki temno modrih delcev, ki se dodajo v zobno kremo. Bleščice se pri ščetkanju zob raztopijo in peno zobne kreme obarvajo modro. „Barvilna snov“ se oprime očiščenih zob in omogoča, da se od zobne sklenine odseva modra svetloba, kar zobem nekaj časa daje bolj bel videz.
                  Izdelek ima naslednje sestavine (v mas. %):
                  
                              —
                           
                           
                              hidroksipropilna metilceluloza
                           
                           
                              pribl. 55,
                           
                        
                              —
                           
                           
                              propilenglikol
                           
                           
                              pribl. 21,
                           
                        
                              —
                           
                           
                              modri pigment
                           
                           
                              pribl. 17,
                           
                        
                              —
                           
                           
                              polisorbat 80
                           
                           
                              pribl. 4,
                           
                        
                              —
                           
                           
                              rdeče barvilo
                           
                           
                              pribl. 3.
                           
                        Modri pigment in rdeče barvilo sta „barvilna snov“.
                  Izdelek je v razsutem stanju.
               
               
                  3204 19 00 
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3204  in 3204 19 00 .
                  Uvrstitev pod tarifno številko 3912  kot celuloza in njeni kemični derivati, ki niso navedeni in ne zajeti na drugem mestu, v primarnih oblikah je izključena, saj je hidroksipropilna metilceluloza, čeprav po masi prevladuje, zgolj nosilec barvilne snovi, ne daje pa izdelku njegovega bistvenega značaja.
                  Izdelku dajeta bistveni značaj modri pigment in rdeče barvilo, ki sta „barvilna snov“.
                  Izdelek je zato treba uvrstiti pod oznako KN 3204 19 00  kot preparat na osnovi mešanice barvilnih snovi iz dveh ali več tarifnih podštevilk 3204 11  do 3204 19 .